钦定古今图书集成/明伦汇编/人事典/第036卷 > 《素问》 > 《百年歌》〈录一首〉 晋陆机
## 钦定古今图书集成/明伦汇编/人事典/第036卷 > 《素问》 > 《百年歌》〈录一首〉 晋陆机

《一十时》：“颜如蕣华晔有晖，体如飘风行如飞，娈彼孺
子相追随，终朝出游薄暮归，六情逸豫心无违，清酒
浆炙奈乐何，清酒浆炙奈乐何

《通鉴前编》：“颛顼高阳氏，年十岁，佐少昊。”

《香案牍》：“季充号负图先生，伏生十岁，就石壁中受充
《尚书》，授四代之事。伏生以绳绕腰领，一读一结，十寻
之绳皆成结矣。”

《童子传》：孔林，鲁国人，年十岁，诣鲁相客，有献雁者，叹
曰：“天之于人，生五谷以为之食，有鱼鸟以为之肴”，众
宾咸曰：“诚如公旨。”林曰：“不然，夫万物所生，各禀天气，
不必为人，人徒以智得之，故蚊蚋食人，蚓虫啖土，非
天为蚊蚋生人，为蚓生土”，公曰：“童子辩焉。”

《后汉书孔融传》：“融字文举，鲁国人，孔子二十世孙也。
七世祖霸，为元帝师，位至侍中。父宙，太山都尉。融幼
有异才，年十岁，随父诣京师。时河南尹李膺以简重
自居，不妄接士宾客，敕外自非当世名人，及与通家，
皆不得白。融欲观其人，故造膺门，语门者曰：‘吾是李
君通家子弟’。门者言之，膺请融问曰：‘高明祖父尝与
仆有恩旧乎’？”融曰：“然。先君孔子，与君先人李老君同
德比义，而相师友，则融与君累世通家。”众坐莫不叹
息。太中大夫陈炜后至，坐中以告炜，炜曰：“夫人小而
聪了，大未必奇。”融应声曰：“观君所言，将不早惠乎！”膺
大笑曰：“高明必为伟器！”

《魏志刘廙传》：“刘廙，字恭嗣，南阳安众人也。年十岁，戏
于讲堂上，颍川司马德操拊其头曰：‘孺子，孺子！黄中
通理，宁自知不’？”

《拾遗记》：贾逵年五岁，明惠过人。其姊韩瑶之妇，嫁瑶
无嗣而归居焉，亦以贞明见称。闻邻中读书，旦夕抱
逵隔篱而听之，逵静听不言，姊以为喜。至年十岁，乃
暗诵六经。姊谓逵曰：“吾家贫困，未尝有教者入门，汝
安知天下有三坟五典，而诵无遗句耶？”逵曰：“忆昔姊
抱逵于篱间，听邻家读书，今万不遗一。”乃剥庭中桑
“皮以为牒，或题于扉屏，且诵且记。”

《晋书裴秀传》：“秀少好学，有风操。叔父徽有盛名，宾客
甚众。秀年十岁，有诣徽者，出则过秀。”

《范宣传》：宣字宣子，陈留人也。年十岁，能诵诗书。尝以
刀伤手，捧手改容，人问：“痛邪？”答曰：“不足为痛，但受全
之体而致毁伤，不可处耳。”家人以其年幼而异焉。
《吕光载记》：光年十岁，与诸童儿游戏邑里，为战阵之
法，俦类咸推为主，部分详平，群童叹服。

《西戎叶延传》：叶延年十岁，其父为羌酋姜聪所害，每
旦缚草为姜聪之像，哭而射之，中之则号泣，不中则
瞋目大呼，其母谓曰：“姜聪诸将已屠鲙之矣，汝何为
如此？”叶延泣曰：“诚知射草人不益于先仇，以申罔极
之志耳。”

《搜神后记》：“临淮公荀序，字休元，母华夫人怜爱过常。
年十岁，从南临归，经青草湖，时正帆风驶，序出塞郭，
忽落水，比得下帆，已行数十里，洪波淼漫，母抚膺远
望，少顷见一掘头船，渔父以楫棹船如飞，载序还之，
云：送府君还。”荀后位至常伯长沙相，故云府君也。
《宋书。蔡廓传》：“廓子兴宗，年十岁失父，哀毁有异凡童。
廓”罢豫章郡还，起二宅，先成东宅与兄轨，廓亡而馆
宇未立。轨罢长沙郡还，送钱五十万以补宅直。兴宗
年十岁，白母曰：“一家由来丰俭必共，今日宅价，不宜
受也。”母悦而从焉。轨有愧色，谓其子淡曰：“我年六十，
行事不及十岁小儿。”

《谢方明传》：“方明子惠连，幼而聪敏，年十岁能属文，族
兄灵运深相知赏。”

儿《世说》：“萧思话十岁好骑屋栋，打细腰鼓，邻曲患之。
后折节，有令望。”

《南史傅昭传》：昭六岁而孤，哀毁如成人，为外祖所养。
十岁，于朱雀航卖历日，雍州刺史袁𫖮见而奇之。𫖮
尝来昭所，昭读书自若，神色不改，𫖮叹曰：“此儿神情
不凡，必成佳器。”

《梁书谢胐传》：“胐父庄，有名前代。胐幼聪慧，庄器之，常
置左右。年十岁能属文，庄游土山，赋诗，使胐命篇，胐
揽笔便就。琅邪王景文谓庄曰：‘贤子足称神童，复为
后来特达’。庄笑，因抚胐背曰：‘真吾家千金’。”

《陶弘景传》：弘景幼有异操，年十岁，得葛洪《神仙传》，昼
夜研寻，便有养生之志。谓人曰：“仰青云睹白日，不觉
为远矣。”

《韩怀明传》：怀明客居荆州，年十岁，母患尸疰，每发辄
危殆，怀明夜于星下稽颡祈祷，时寒甚切，忽闻香气，
空中有人语曰：“童子母须臾永差，无劳自苦。”未晓而
母豁然平复，乡里异之。

《张缅传》：缅，车骑将军弘策子也。年数岁，外祖中山刘
仲德异之，尝曰：“此儿非常器，为张氏宝也。”齐永元末，
义师起，弘策从高祖入伐，留缅襄阳。年始十岁，每闻
军有胜负，忧喜形于颜色。

《陈书周弘正传》，“弘正幼孤，及弟弘让、弘直，俱为叔父
侍中护军舍所养。年十岁，通《老子》《周易》。舍每与谈论，
辄异之曰：‘观汝神情颖悟，清理警发，后世知名，当出
吾右《魏书贾彝传》，“彝字彦伦，本武威姑臧人也。六世祖敷，
魏幽州刺史、广川都亭侯，子孙因家焉。父为苻坚钜
鹿太守，坐讪谤系狱。彝年十岁，诣长安讼父获”申，远
近叹之，佥曰：“此子英俊，贾谊之后，莫之与京。”弱冠，为
慕容垂骠骑大将军、辽西王农记室参军。

《北齐书邢卲传》：卲年十岁便能属文，雅有才思，聪明
强记，日诵万馀言。族兄峦有人伦鉴，谓子弟曰：“宗室
中有此儿，非常人也。”

《三国典略》：赵隐年十岁，司徒崔光奇之，谓宾客曰：“古
人云：观眸子足以知人。此儿必当远至。”

《隋书韦世康传》：“世康幼而沈敏，有器度，年十岁，州辟
主簿。”

《唐书舒王元名传》：高祖之在大安宫，太宗晨夕使尚
宫问起居，元名才十岁，保媪言：“尚宫有品当拜。”元名
曰：“此帝侍婢耳，何拜为？”太宗壮之，曰：“真吾弟也。”
《渤海敬王奉慈传》：奉慈七世孙戡，年十岁即好学，大
寒掇薪自炙，夜无然膏，默念所记。

《该闻录》：唐路丞相随父必从浑瑊会平凉，为人所执，
死焉。随方在婴襁中，迨十岁，母谓随曰：“汝还识汝父
不？”随呜咽无言。母曰：“视汝眉目，宛若父之眉目。”随遂
览照观之，殒绝于地，后终身不复临镜。

《清异录》：临川李善宁之子，十岁能即席赋诗。亲友尝
以贫家壁试之，略不构思，吟曰：“椒气从何得？灯光凿
处分。拖涎来藻饰，惟有篆愁君。”拖涎，指蜗牛也
儿。《世说》：杨亿十岁，太宗召见，谓曰：“卿久离乡里，得无
念父母乎？”曰：“臣见陛下，一如臣父母。”

《宋史范纯祐传》：“纯祐字天成，性英悟自得，尚节行，方
十岁，能读诸书，为文章藉藉有称。父仲淹守苏州，首
建郡学，聘胡瑗为师。瑗立学规良密，生徒数百，多不
率教，仲淹患之。纯祐尚未冠，辄自学齿诸生之末，尽
行其规，诸生随之，遂不敢犯。自是苏学为诸郡倡。”
《林特传》：“特字士奇，祖揆，仕闽为南剑州顺昌令，因家
顺”昌。特少颖悟，十岁谒江南李景，献所为文章，景奇
之，命作赋，有顷而成，授兰台校书郎。

《邵亢传》：“亢字兴宗，丹阳人。幼聪发过人，方十岁，日诵
书五千言，赋诗豪纵，乡先生见者皆惊伟之。”

《綦崇礼传》：“崇礼字叔厚，高密人，后徙维之北海。祖及
父皆中明经进士科，崇礼幼颖迈，十岁能作邑人墓
铭，父见大惊曰：吾家积善之报，其在兹乎。”

《朱台符传》：“台符字拱正，眉州眉山人。父赋，举拔萃，历
度支判官，卒于殿中丞。台符少聪颖，十岁能属辞，尝
作《黄山楼记》，士友称之。”

《程珌传》：“珌以端明殿学士致仕，卒年七十有九，赠特
进少师。珌十岁咏冰，语出惊人。”

《路振传》：振字子发，永州祁阳人。唐相岩之四世孙。岩
贬死岭外，其子琛避地湘潭间，遂居焉。振父洵美，事
马希果，署连州从事，谢病终于家。振幼颖悟，五岁诵
《孝经》《论语》，十岁听讲《阴符》，裁百言而止。洵美责之，俾
终其业。振曰：“‘百言演道足矣，馀何必学’？洵美大奇之。”
《元史谢端传》：“端幼颖异，五六岁能吟诗，十岁能作赋。”
《欧阳元传》：元幼岐嶷，母李氏亲授《孝经》《论语》《小学》诸
书。八岁能成诵。始从乡先生张贯之学，日记数千言，
即知属文。十岁有黄冠师注目视元，谓贯之曰：“是儿
神气凝远，目光射人，异日当以文章冠世，廊庙之器
也。”言讫而去。亟追与语，已失所之。部使者行县，元以
诸生见，命赋《梅花诗》，立成十首。晚归，增至百首，见者
骇异之。

《马祖常传》：“祖常七岁知学，得钱即以市书。十岁时，见
烛攲烧屋，解衣沃水以灭火，咸嗟异之。”

《明外史程敏政传》：“敏政十岁侍父官四川，巡抚罗绮
以神童荐，英宗召试，悦之，诏读书翰林院，官给廪馔。
学士李贤、彭时、吕原、中允刘珝咸就之讲授。贤尤爱
重之，以女妻焉。”

《邵宝传》：“宝少孤，事母至孝。甫十岁母疾，为奏告天，愿
减己算，延母年。”

珍珠船廖凝十岁作咏白诗云：“满汀鸥不散，一局黑
全输。